बेबिलननि रेकर्टाव नाथाय गार्डेन खोथा जेबो फोरमायासै ।नेबसादनेजारनि समाव अनथायाव लिरजानाय हांखोफोरावबो गार्डेननि सोमोन्दै जेबो गैया नाथाय बेबिलननि राज उलाफाद आरो इनजुरफोरनि खोथाल मोननो हायो ।जाय जारिमिनगिरिफोरा बेखौ गावखिनि लिरनायजों फोरमायदोंमोन बिसोरबो बागानखौ नुफेराखै ।गोदान जारिमिनगिरिफोरा बुङो दि आलेकजेण्डारनि सानथ्रिफोरा जेब्ला मेसपटेमियायाव सहैयो बिसोर बेखौ नुनानै जोबोर मोजां मोनदोंमोन ।बिसोर जेब्ला गावसिनि जायगायाव थांफिननो समायना गार्डेन आरो प्लाम बिफांनि खोथा बुंनानै मानसिफोरनो फोरमायहैनो हाया जायो ।खन्थाइगिरि आरो गोजाम जारिमिनगिरिफोरनि साननायनि थाखायनो बुहुमनि मोनसे गोमोथावखौ सोरजिनाय जादों ।नैजि जौथाय जास्लाबैयावनो हेंगिं गार्डेननि सोरगिदिं खायसे मिथिमोनै मुवाफोर दं होनना सानना लानाय जादोंमोन ।लंथाइखुलि सानथौगिरिफोरा दाबो जाथाय नागिरगासिनो थायो जायनि सायाव बिसोर गार्डननि दै सारनाय आरो महरनि सोमोन्दै मिथिगोन ।खासे बिजिरगिरिफोरा बुङो जे हेंगि गार्डेनखौ मैथि नेबुसादनेजारा लुवाखौ सेनाहेरिब आसो  100  बोसोर सिगाङाव लुदों होनना ।गार्डेननि रोखा खोथाखौ गोजाम ग्रिकनि फुंखा महरै जाइजानथि आमनि स्ट्रेब पिलʼमोननि लिरनायनिफ्राय मिथि मोनो ।गार्डेना फारब्रै मोखां आरो फारसे मोनब्रै फ्लेथरास गोलाव ।गार्डेनाव आरसेक भेलुटेस दं जाय केकार्ड काब खुन्थियाबादि गसंनानै दं ।बयनिख्रुइबो गोजौवाव थांनाय लामाया थाखो खाजों बानायजानाय ।हेंगिं गार्डेननि बिफांफोरा जेनʼबा हानि गोजौ बाहागोआवसो गायजानाय बिफांफोरनि रोजाया हायाव गैयालासे गोजौथिंसो खुथाबनाय ।बिफां लाइफांफोरा अनथाइनि खुन्थियाफोरावसो जिरायनाय दैनि निजोराफोरा गोजौ थाखोनिफ्राय बोहैबोनाय ।बेफोर दैफोरा गासिबो गार्डेनखौ दै खालामजोबो जेराव बिफांनि रोदा आरो गासिबो जायगाखौ गिसि सिदोम लाखियो ।बेनिखायनो बेनि हाग्राया जेब्लाबो गोथां जानानै थानायमोन आरो बिथायफोरा बिफांनि दालायफोराव बिथराइ खिलिनायमोन ।